บาทเปิด 31.40บาทต่อดอลลาร์ แนวโน้มอ่อนค่า
เงินบาทเปิดตลาด 31.40บาทต่อดอลลาร์ แนวโน้มอ่อนค่าตามภูมิภาค มองกรอบวันนี้ 31.35-31.50 บาทต่อดอลลาร์ ตลาดรอดูตัวเลขเศรษฐกิจสหรัฐฯ
14 ก.พ. 2562

เงินบาทเปิดตลาด 31.40บาทต่อดอลลาร์ แนวโน้มอ่อนค่าตามภูมิภาค มองกรอบวันนี้ 31.35-31.50 บาทต่อดอลลาร์ ตลาดรอดูตัวเลขเศรษฐกิจสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.40 บาท/ดอลลาร์ จากเย็นวานนี้ที่ปิดตลาดอยู่ที่ระดับ 31.31 บาท/ดอลลาร์
"เงินบาทอ่อนค่าจากท้ายตลาดวานนี้ แต่ยังคงเกาะกลุ่มไปกับภูมิภาค เมื่อคืนนี้บอนด์ยีลด์สหรัฐฯปรับตัวสูงขึ้น"นักบริหารเงิน กล่าว
สำหรับวันนี้ประเมินกรอบการเคลื่อนไหวของค่าเงินบาทไว้ระหว่าง 31.35-31.50 บาท/ดอลลาร์
โดยปัจจัยที่ต้องติดตามตัวเลขเศรษฐกิจที่สำคัญของสหรัฐฯ คือข้อมูลดัชนีราคาผู้ผลิต (PPI) เดือนม.ค.และยอดค้าปลีกเดือน ธ.ค. ส่วนการเมืองในประเทศก็เป็นปัจจัยที่ต้องติดตามต่อไปเช่นกัน แต่ยังให้น้ำหนักไปที่ปัจจัยต่างประเทศมากกว่า